คิม แร-ว็อน

คิม แร-ว็อน  (Kim Rae-won; mr=Kim Raewŏn; 19 มีนาคม 2524 — ) เป็นนักแสดงและนายแบบชาวเกาหลีใต้ มีชื่อเสียงมาจากละครซีรีส์เกาหลีเรื่อง กฎหมายรักฉบับฮาร์วาร์ด (เกาหลี: 러브스토리 인 하버드) หรือ Love Story in Harvard ออกอากาศทางสถานีโทรทัศน์ SBS โดยนำแสดงร่วมกับ คิม แตฮี

**ประวัติ**
ด้วยวัยเพียง 20 ต้นๆ คิม แร-ว็อน ก็กลายเป็นหนึ่งในกลุ่มนักแสดงวัยรุ่นที่ได้รับการยอมรับถึงฝีมือการแสดงที่เปี่ยมล้นมากที่สุดคนหนึ่ง เมื่อเทียบกับนักแสดงวัยรุ่นในกลุ่มที่อายุรุ่นราวคราวเดียวกัน คิม แร-ว็อน มีรอยยิ้มที่พิเศษกว่านักแสดงคนอื่นๆ จนเป็นเหตุให้สาวเกาหลีจำนวนมากวาดฝันที่จะอยู่ในอ้อมแขนของเขา และนั่งมองดูรอยยิ้มนั้นแบบใกล้ๆที่สุดสักครั้งนึงในชีวิต
คิม แร-ว็อน เริ่มต้นงานแสดงด้วยละครวัยรุ่นเรื่อง Half of You ทางสถานีโทรทัศน์ MBC ในปี 1997 โดยรับบทเป็น Jung-Sik อย่างไรก็ดีถึงแม้ Half of You จะเป็นเพียงละครเรื่องแรกก็ตาม แต่เขาก็ได้รับการจับตามองแล้วว่า เขาจะกลายเป็นหนึ่งในนักแสดงที่ได้รับการยอมรับในฝีมือการแสดงในเวลาต่อมา
ปี 1998 เขามีโอกาสรับงานภาพยนตร์เป็นครั้งแรกในบทสมทบเล็กๆในภาพยนตร์เรื่อง Scent of a Man หลังจากนั้นในปี 2000 เขาก็มีโอกาสรับงานภาพยนตร์ถึง 2 เรื่องในปีเดียวกัน ภาพยนตร์เรื่องแรกของเขาในปีนี้คือภาพยนตร์แนวสยองขวัญเรื่อง Harpy และกับบทบาทที่ทำให้เขาได้รับรางวัลนักแสดงชายหน้าใหม่ยอมเยี่ยม จากงานประกาศรางวัลภาพยนตร์ Blue Dragon ปี 2000 ในภาพยนตร์เรื่อง Plum Blossom ที่เขาได้ร่วมแสดงกับ แบ ดูนา
ปี 2001 คิม แร-ว็อน เริ่มต้นด้วยบทสมทบเล็กๆในละครเรื่อง My Home ที่นำแสดงโดย Kim Jae-Won ก่อนที่ปีเดียวกันนี้เขาจะได้รับบทนำในละครเป็นครั้งแรกจากละครเรื่อง Life is Beautiful ทางสถานีโทรทัศน์ KBS โดยรับบทเป็น Jae-Min หลังจากนั้นในปี 2002 เขาก็กลับมารับงานละครอีกครั้งในละครของทางสถานีโทรทัศน์ MBC เรื่อง My Love Patzzi โดยรับบทเป็น Hyun-Sung นอกจากนั้นในปีนี้เขาก็ยังมีงานภาพยนตร์แนวตลกในภาพยนตร์เรื่อง 2424
ปี 2003 จะเรียกว่าเป็นปีเขาของเลยก็ว่าได้ เพราะไม่ว่าเขาจะจับงานใดๆก็มักจะได้รับความสนใจมากเป็นพิเศษ ในปีนี้เขาประเดิมงานต้นปีด้วยการรับเล่นมิวสิกวีดีโอของวง Boy Band น้องใหม่ของเกาหลีอย่างNoel ถึงขนาดที่มิวสิกวีดีโอเพลง Destiny ที่เขาได้เล่นไว้กลายเป็นกระแสที่พูดถึงมากที่สุดในกลุ่มของวัยรุ่นนักฟังเพลงช่วงต้นปี จนเป็นเหตุให้ต้องสร้างเอ็มวีเพลงนี้ต่อเป็นภาคสองเลยทีเดียว หลังจากนั้น คิม แร-ว็อน ก็มีงานละครในบทสมทบจากเรื่อง Snowman จนกระทั่งกลางปีนี้กระแส คิม แร-ว็อน ฟีเวอร์ ก็เริ่มระบาดอย่างหนักในกลุ่มคนดูละครเกาหลี เมื่อละครเรื่อง The Attic Cat ที่เขาได้เล่นไว้นั้น มีเรทติ้งสูงมากกว่า 37% และกลายเป็นกระแสฮิตจนทำให้สไตล์การแต่งตัวของ Kyung-Min ซึ่งรับบทโดย คิม แร-ว็อน ในเรื่อง The Attic Cat นี้ กลายเป็นแฟนชั่นยอดฮิตของหนุ่มๆวัยรุ่นเกาหลีเลยทีเดียว ปลายปี 2003 คิม แร-ว็อน กลับมาตอกย้ำความนิยมในปีนี้ของเขาอีกครั้ง กับภาพยนตร์ในรักโรแมนติก เรื่องล่าสุดของเกาหลีในภาพยนตร์ที่มีชื่อว่า …ING ในภาพยนตร์เรื่องนี้ คิม แร-ว็อน รับบทเป็น Lee Young-Jae เด็กหนุ่มวัย 24 ที่รักการถ่ายภาพเป็นชีวิตจิตใจ และฝันว่าสักวันหนึ่งเขาจะต้องมีภาพออกแสดงในงานนิทรรศการ ครั้นเมื่อเขาได้พบกับเด็กสาวหน้าตาน่ารัก Kang Min-Ah รับบทโดย Im Soo-Jung รอยยิ้มของเธอก็ได้ประทับอยู่ในใจของเขา จนเขาต้องพยายามทำทุกวิถีทางเพื่อพิชิตใจเธอมาครอง
ปี 2004 คิม แร-ว็อน กลับมากับงานละครเรื่อง Say 'I Love You' To Me ทางสถานีโทรทัศน์ MBC โดยได้รับบทเป็น Kim Byung-Soo ชายหนุ่มที่ใสซื่อและอ่อนต่อโลก หลังจากนั้นเมษายนภาพยนตร์แนวตลกสุดน่ารักเรื่อง My Little Bride ที่เขาได้ร่วมแสดงกับ Moon Geun-Young จากภาพยนตร์เรื่อง A Tale of Two Sisters ก็เข้าฉายที่เกาหลี ในภาพยนตร์เรื่อง My Little Bride เป็นเรื่องราวของครอบครัว 2 ครอบครัวที่ พ่อ แม่ ของแต่ละครอบครัว เคยเป็นเพื่อนสนิทกันมาก่อน และได้ให้สัญญาระหว่างกันไว้ว่า ถ้าครอบครัวพวกเขามีลูกเมื่อไหร่ จะให้ลูกๆของพวกเขานั้นแต่งงานกัน เพื่อจะให้ครอบครัว 2 ครอบครัวนี้สนิทกันยิ่งขึ้น ซึ่งบทลูกๆของ 2 ครอบครัวนี้นำแสดงโดย คิม แร-ว็อน และ Moon Geun-Young แต่ปัญหามันอยู่ที่ว่าลูกๆของพวกเขานั้น ไม่ค่อยถูกชะตากันเท่าที่ควรนัก
ในปีเดียวกัน คิม แร-ว็อน ได้มีผลงานละครเรื่อง Love Story in Harvard ทางสถานีโทรทัศน์ SBS ร่วมกับ Kim Tae-Hee และ Lee Jung-Jin ซึ่งละครเรื่องนี้เดินทางไปถ่ายทำกันในสหรัฐอเมริกา เขาได้รับบทเป็น Kim Hyun-Woo หนุ่มนักศึกษาวิชากฎหมายที่ทุกห้องหัวใจเต็มไปด้วยพลังแห่งความรัก ซึ่งละครเรื่องนี้ได้รับความนิยมอย่างมากและเป็นละครที่ยังติดตรึงอยู่ในใจของแฟนๆมาจนถึงทุกวันนี้

**อาชีพ**
ในเดือนกันยายน 2018 คิมแรวอนได้รับเลือกให้แสดงในภาพยนตร์แอ็คชั่นเรื่อง Long Live The King ร่วมกับวอน จิน-อา ซึ่งสร้างจากเว็บตูนชื่อเดียวกัน เขาสวมบทเป็นหัวหน้าแก๊งที่หาเสียงและกลายเป็นนักการเมือง
ในเดือนกรกฎาคม ค.ศ. 2021 สัญญาของเขากับ HB Entertainment ได้สิ้นสุดลงและเขาตัดสินใจไม่ต่อสัญญา
ในปี ค.ศ. 2022 คิม แร-ว็อนหวนคืนสู่จอแก้วอีกครั้งด้วยละครเรื่อง The First Responders ทางช่องเอสบีเอส ซึ่งเป็นละครโทรทัศน์เรื่องแรกของเขาในรอบ 6 ปีนับตั้งแต่ปี ค.ศ. 2016 ในเดือนเมษายน ค.ศ. 2022 มีรายงานว่าคิม แร-ว็อนได้ก่อตั้ง Whale Company ซึ่งเป็นนิติบุคคลที่เขาก่อตั้งขึ้นในฐานะต้นสังกัดที่ดูแลเขาแต่เพียงผู้เดียว

**ผลงาน**

**ละครโทรทัศน์**
 The First Responders (SBS, 2022)- Black Knight (The man who guards me) (KBS, 2018)- Doctors (SBS, 2016)- Punch (SBS, 2014)- A Thousand Days' Promise (SBS, 2011)- Gourmet (SBS, 2008)- Which Star Are You From (MBC, 2006)- Love Story in Harvard (SBS, 2004)- Say You Love Me (MBC, 2004)- Attic Cat (MBC, 2003)- Snowman (MBC, 2003)- My Love Patzzi (MBC, 2002)- Life Is Beautiful (KBS, 2001)- My Home (MBC, 2001)- Best Theater Her Flower Pot No 1 (MBC, 1999)- School 2 (KBS, 1999)- Soon Poong Clinic (SBS, 1999)- Sweet Bride (SBS, 1999)- Half of You (MBC, 1997)

**ภาพยนตร์**
 Crazy Romance (2019)
*Long Live the King (2019)- The Prison (2017)- Gangnam 1970 (2015)- My Little Hero (2013)- Insadong Scandal (2009)- HanaKage / Flower Shadow (2008, Japanese-Korean collaboration)- Miracle (2007)- Sunflower (2006)- Mr. Socrates (2005)- My Little Bride (2004)- ...ing (2003)- 2424 (2002)- Plum Blossom aka Youth (2000)- Scent of a Man (1998)

**รางวัลที่ได้รับ**
 2016 SBS Drama Awards:Top Excellence Award (Doctors)- 2015 SBS Drama Awards: Producer’s Award (Punch)- 2011 SBS Drama Awards: Top Excellence Award for Special Production, Actor (A Thousand Days' Promise)- 2011 SBS Drama Awards: Top Ten Stars Award (A Thousand Days' Promise)- 2005 41st Baeksang Arts Awards: Popularity Award (Love Story in Harvard)- 2004 SBS Drama Awards: Popularity Award (Love Story in Harvard)- 2004 SBS Drama Awards: Top Ten Stars Award (Love Story in Harvard)- 2004 41st Daejong Film Awards: Best New Actor Award ("My Little Bride")- 2003 20th Korea Best Dresser Award- 2003 1st Andre Kim Awards: Best Star Award- 2003 WuSan MBC: Best Actor Award (Attic Cat)- 2003 MBC Drama Awards: Best Actor Award (Attic Cat)- 2003 MBC Drama Awards: Popularity Award (Attic Cat)- 2000 21st Blue Dragon Awards: Best New Actor Award ("Plum Blossom")- 1999 KBS Drama Awards: Teen Award for a Newcomer (School 2)

**อ้างอิง**
  "Kim Rae-won (คิม แร-ว็อน)"ประวัติ คิม แร-ว็อน
หมวดหมู่:นักแสดงเกาหลีใต้
หมวดหมู่:บุคคลจากจังหวัดคังว็อน (ประเทศเกาหลีใต้)
หมวดหมู่:ผู้ได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม